ROMÂNIA

JUDEȚUL TIMIȘ

MUNICIPIUL TIMIȘOARA

DIRECȚIA ECONOMICĂ

Biroul Guvernanță Corporativă și Monitorizare Societăți,  
Instituții și Servicii Publice

Nr. TMI2023-

*Bd. C.D. Loga nr. 1, Timişoara, tel: +40 256 – 408.300, e-mail:steliana.stanciu@primariatm.ro*

RAPORT DE SPECIALITATE

privind prelungirea mandatului administratorului provizoriu la UZINA ENERGIE SOLARĂ TIMIȘOARA S.R.L.

Având în vedere Referatul de aprobare a proiectului de hotărâre al Primarului Municipiului Timişoara şi Proiectul de hotărâreprivind prelungirea mandatului administratorului provizoriu la UZINA ENERGIE SOLARĂ TIMIȘOARA S.R.L.;

Având în vedere Hotărârea Consiliului Local al Municipiului Timișoara nr. 719/27.12.2022 privind înființarea Societății privind prelungirea mandatului administratorului provizoriu la UZINA ENERGIE SOLARĂ TIMIȘOARA S.R.L.;

Având în vedere Hotărârea Consiliului Local al Municipiului Timișoara nr. 177/09.05.2023 privind declanșarea procedurii de selecție a administratorului societății UZINA ENERGIE SOLARĂ TIMIȘOARA S.R.L.;

Facem următoarele precizări:

Ținând cont de dispozițiile Hotărârii Consiliului Local nr. 719/27.12.2022 privind înființarea societății la UZINA ENERGIE SOLARĂ TIMIȘOARA S.R.L. și luând în considerare data înregistrării societății la Oficiul Registrul Comerțului de pe lângă Tribunalul Timiș, mandatul administratorului provizoriu încetează la data de 03.06.2023.

Întrucât procedura de selecție se află în desfășurare, iar finalizarea acesteia depășește această dată propunem prelungirea mandatului până la încheierea selecției, dar nu mai mult de două luni de zile.

În conformitate cu prevederile art. 191 coroborat cu art. 194 din Legea nr. 31/1990 privind societățile, republicată, se stipulează următoarele: *Hotărârile asociaţilor se iau în adunarea generală.*

*Adunarea generală decide prin votul reprezentând majoritatea absolută a asociaţilor și* ***are următoarele obligaţii principale:***

*a)să aprobe situaţia financiară anuală şi să stabilească repartizarea profitului net;*

*b)****să desemneze administratorii şi cenzorii, să îi revoce/demită şi să le dea descărcare de activitate, precum şi să decidă contractarea auditului financiar, atunci când acesta nu are caracter obligatoriu, potrivit legii;***

*c)să decidă urmărirea administratorilor şi cenzorilor pentru daunele pricinuite societăţii, desemnând şi persoana însărcinată să o exercite;*

*d)să modifice actul constitutiv.*

Având în vedere art. 3 pct. 2 lit. a) și art. 60 alin. (2) din Ordonanța de Urgență a Guvernului nr. 109/2011 privind guvernanța corporativă a întreprinderilor publice, autoritatea publică tutelară are competența de a numi reprezentanţii statului sau, după caz, ai unităţii administrativ-teritoriale în adunarea generală a acţionarilor sau asociaţilor şi să aprobe mandatul acestora. Totodată, *în cazul societăţilor înfiinţate conform Legii nr. 31/1990, republicată, cu modificările şi completările ulterioare, care nu sunt organizate ca societăţi pe acţiuni, numărul administratorilor şi procedura de selecţie a acestora, precum şi constituirea unor comitete ale administratorilor sunt stabilite de autoritatea publică tutelară prin actul constitutiv al societăţilor respective.*

În temeiul art. 129 alin. (2) lit. a) din Ordonanța de Urgență a Guvernului nr. 57/2019 privind Codul administrativ, consiliul local exercită *atribuţii privind organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local.*

Potrivit prevederilor art. 129 alin (3) lit. d) din Ordonanța de Urgență a Guvernului nr. 57/2019 privind Codul administrativ, consiliul local *exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.*

Având în vedere prevederile legale expuse în prezentul raport, apreciem căProiectul de hotărâre privind prelungirea mandatului administratorului provizoriu la UZINA ENERGIE SOLARĂ TIMIȘOARA S.R.L., îndeplinește condițiile pentru a fi supus dezbaterii și aprobării plenului consiliului local.

Director Economic, Consilier BGCMSISP,

Steliana Stanciu Violeta Lazăr